Ibrahim Afellay

Ibrahimas Afelajus (; g. 1986 m. balandžio 2 d.) – buvęs futbolininkas. Atstovavo Nyderlandų rinktinei. Rungtyniavo saugo ar krašto puolėjo pozicijose.

 Karjera 

Karjerą pradėjo mėgėjiškame USV Elinkwijk klube savo gimtajame Utrechto mieste. 2004 m. vasario 4 d., būdamas 17 metų, jis debiutavo Eindhoveno PSV klube Nyderlandų futbolo taurės varžybose, o tų pačių metų vasario 14 d. ir Nyderlandų čempionate. 2005–06 m. sezone I. Afellay tapo tvirtu Eindhoveno komandos starto sudėties žaidėju. Iki šiol sėkmingiausias jam buvo 2008–09 m. sezonas, kurio metu futbolininkas nacionaliniame čempionate pelnė 13 įvarčių.

2010 m. gruodžio 24 d. pasirašė 4,5 metų kontraktą su Barselonos „Barcelona“ klubu.http://www.goal.com/en-gb/news/3277/la-liga/2010/12/24/2275795/official-ibrahim-afellay-completes-25m-barcelona-move-from

Vėliau 2012 m. rugpjūčio 31 d. buvo paskolintas FC Schalke 04 klubui, kur praleido 2012 - 2013 m. sezoną. Pakankamai sėkmingai susiklosčiusius metus apkartino patirta trauma.

Į Barseloną Ibrahim Afellay grįžo sekantį sezoną, kur toliau gydėsi traumą, o vėliau ir prisidėjo prie komandos treniruočių metu. Neoficialiai jam suteiktas 19-as marškinėlių numeris.

 Rinktinė 

Būdamas marokiečių kilmės I. Afellay galėjo rinktis, kuriai rinktinei nori atstovauti – Maroko ar Nyderlandų. Nepaisant didelės konkurencijos savo pozicijoje, jis pasirinko žaisti Nyderlandų rinktinėje ir debiutavo joje 2007 m. kovo 28 d. Euro 2008 atrankos mače su Slovėnija. I. Affelay pateko į Nyderlandų rinktinę, kuri dalyvavo 2008 m. Europos futbolo čempionate, ir joje atliko atsarginio žaidėjo rolę.

 Dalyvavimas čempionatuose 

|}

 Laimėjimai 
PSV Eindhoven
 Eredivisie (4): 2005, 2006, 2007, 2008 m.
 Nyderlandų futbolo taurė (1): 2005 m.
 Nyderlandų futbolo supertaurė (1): 2008 m.

FC Barcelona
 La Liga (1): 2010-11 m.
 UEFA Čempionų Lyga (1): 2010-11 m.

 Išnašos 

 Nuorodos 


Kategorija:Nyderlandų futbolininkai